ปีแห่งการเปลี่ยนแปลงเทคโนโลยีการเงิน
ในรอบปีที่ผ่านมา แวดวงเศรษฐกิจมีความตื่นตัวรับการเปลี่ยนแปลงเทคโนโลยีดิจิทัล ที่ทำให้เกิดการเปลี่ยนแปลงในด้านการค้าและบริการ
29 ต.ค. 2565

โดย...แบงก์กลิ้ง
ในรอบปีที่ผ่านมา แวดวงเศรษฐกิจมีความตื่นตัวรับการเปลี่ยนแปลงเทคโนโลยีดิจิทัล ที่ทำให้เกิดการเปลี่ยนแปลงในด้านการค้าและบริการ เศรษฐกิจและสังคมอย่างชัดเจนมาก ใครที่รับมือกับการเปลี่ยนแปลงได้ดีก็จะลำบากน้อยหน่อย ส่วนคนที่ปรับตัวไม่ได้อาจจะต้องม้วนเสื่อกลับบ้านไปเลย
สำหรับธุรกิจการเงินปี 2559 นับว่าเป็นปีแห่งดิจิทัลแบงก์กิ้ง แวดวงการเงินต้องปรับกันขนานใหญ่เมื่ออินเทอร์เน็ตแบงก์กิ้ง โมบายแบงก์กิ้ง ได้รับความนิยมอย่างมากจากลูกค้า ยอดการใช้บริการสูงจนทำให้ธนาคารพาณิชย์หลายแห่งต้องทบทวนนโยบายการเปิดสาขาใหม่ ซึ่งในปีหน้าจะเริ่มเห็นการปิดสาขาของธนาคารพาณิชย์ที่ชัดเจนขึ้น
การนำเทคโนโลยีมาใช้แม้กับธุรกรรมการเงิน แม้จะมีข้อดีมากมาย แต่ข้อเสียในด้านความเสี่ยงก็มีมากเช่นกัน เพราะมีมิจฉาชีพคอยตามหาช่องโหว่เพื่อเจาะระบบขโมยเงินหรือสร้างความเสียหายให้ ในรอบปีนี้มีเหตุการณ์เกิดขึ้นหลายกรณีที่สร้างปัญหาให้กับธนาคารหลายแห่ง มีทั้งปัญหาที่เกิดจากโจรไฮเทคและโจรโลว์เทคที่ใช้การปลอมแปลงเอกสารขโมยข้อมูลลับของเหยื่อเพื่อไปขโมยเงินจากบัญชี
ในปี 2560 การใช้เทคโนโลยีผนึกเข้ากับธุรกิจการเงินจะเห็นชัดเจนและมากยิ่งขึ้น ดังนั้นผู้ใช้บริการและผู้ให้บริการจะต้องเรียนรู้ที่จะใช้บริการอย่างไรให้ปลอดภัย ลดการไปใช้งานที่สุ่มเสี่ยงต่อความไม่ปลอดภัยของข้อมูล  
สวัสดีปีใหม่